Dan abardaez-se ez on bahet e lise Kemper evid seiz vloaz, kondaonet da gomz ha da glevet galleg bemdez-doue nemed em huñvreoù-noz, pa gan din e brezhoneg skeudenn ar voedenn goz. Ha kredit ahanon, se neo ket memez tra ha Mont là dsus, tu verras Montmartre. Evid stolia ar Voedenn, ne vo ket a-walh gand seiz vloaz. Seul nebeutoh choaz ma kanodeomp beb bloaz, e miz gouere ha miz eost, en uzin Yann Hena, he rollad penn-da-benn heb ankounachaad eur houblad ha marteze en eur lakaad ouspenn. Mann evid mann. E-pad memei o kana, ni a zibenn eviti ar piz-ariko.